Vabaõhuteater

Vabaõhuteater (inglise open-air theatre) on teatrivorm, mis hõlmab lavastusi, mida etendatakse vabaõhulavadel.https://www.eki.ee/dict/ekss/index.cgi?Q=vaba%C3%B5huteater&F=M

21. sajandi vabaõhuteatri eelkäijateks võib pidada Vana-Kreekas ehitama hakatud suuri teatreid. Ehitised olid paigutatud poolringina akropolise kallakule ning poolringi keskel oli lava, teatril puudus katus ja seinad, sellist poolringikujulist teatriehitist hakati kutsuma amfiteatriks. Praegu kasutatakse vabaõhuteatri puhul mitmesuguseid lahendusi ja paigutusi, kuid kõige populaarsem on endiselt klassikaline amfiteatri plaan.https://en.wikipedia.org/wiki/Amphitheatre

 Vabaõhuteater Eestis 
Eestis hõlmab vabaõhuteater peamiselt erinevaid suvelavastusi, mis toimuvad väljaspool teatrihoonet. Vastavalt teatri vajadustele ja võimalustele kasutatakse olemasolevaid vabaõhulavasid (või ehitisi, mida saab lavana kasutada), mida erinevatest Eesti paikadest leida võib. Vajadusel ehitatakse sobivasse kohta ise lava. Üldiselt koonduvad Eestis kõik vabaõhuetendused mõiste "kohaspetsiifiline teater" alla, sest etendused toimuvad väljaspool selleks mõeldud hoonet.https://sirp.ee/s1-artiklid/teater/kuemme-aastat-eesti-suveteatri-radadel/

Eestis tegutseb Emajõe Suveteater, mis loodi 1996. aastal, et elavdada Tartu suvist kultuurielu. Kuigi Emajõe suveteatril puudus oma maja ja mängiti Tartu eri paikades, oli see Eesti esimene iseseisev suveteater.https://et.wikipedia.org/wiki/Emaj%C3%B5e_Suveteater

Kuna suvelavastused on Eestis väga populaarsed, pani Eesti Päevaleht näiteks 2016. aastal kokku interaktiivse kaardi, kuhu olid kantud kõik Eestis etenduvad suvelavastused.https://kultuur.err.ee/312545/interaktiivne-kaart-eesti-teatrite-suvelavastused-2016

 Vabaõhulavastusi Eestis 
"Pao-pao. Kuldse Trio lood" – Endla Teater (Reiu vabaõhulava)
"Werther" – Endla Teater (Kaelase mõis)
"Mowgli" – Must Kast (Eesti maanteemuuseum)
"Kremli ööbikud" – Tartu Uus Teater (Kreenholmi Manufaktuuris)
"Tsaar Saltaan. Üleküpsenud muinasjutt" – Emajõe Suveteater (Tartu Pühade Aleksandrite kirik)
"Kõrboja perenaine" – Ugala Teater (Vargamäe)

 Vabaõhuteater mujal maailmas 
Ülejäänud maailmas on vabaõhuteatrid küllaltki populaarsed. On teatrid, mis on spetsiaalselt ehitatud vabaõhuteatriteks, olemas on vajalikud siseruumid meeskonnale, aga lava ja publik on asetatud õue. https://www.visitlondon.com/things-to-do/place/279800-regents-park-open-air-theatre

 Vabaõhuteatreid maailmashttps://www.amexessentials.com/top-outdoor-open-air-theatres/ 

The Globe Theatre Londonis Inglismaal
Epidauruse teater Peloponneses Kreekas
Sundance'i suveteater Utah' osariigis Ameerika Ühendriikides

 Viited 

Kategooria:Teater